"Dacă faceți 2-2 cu românii, vin după tine și te ucid!". Mesajul primit de selecționerul Germaniei U21 înainte de duelul cu România U21.
România U21 – Germania U21 are loc în această seară, de la ora 19:00, în cadrul EURO 2021. Este meciul calificării în sferturile de finală ale EURO 2021. Selecționerul Olandei U21 i-a transmis un mesaj suprinzător omologului său german.
Partida dintre România U21 și Germania U21 are loc marți, de la ora 19:00, la EURO 2021, meci decisiv pentru calificarea în sferturile de finală. Dacă România U21 şi Germania U21 încheie la egalitate de la 2-2 în sus, vor accede împreună în sferturi, iar Olanda U21 este eliminată, indiferent de rezultatul din această seară cu Ungaria U21.Din acest motiv, batavii au de ce să se teamă. Stefan Kuntz (foto), selecționerul nemților, a dezvăluit un dialog pe care l-a avut cu omologul său de la naţionala Olandei U21, Erwin van de Looi."Erwin a venit la mine (n.r. după meciul Germania U21 – Olanda U21 1-1) și mi-a zis: ‘Dacă faceți 2-2 cu românii, vin în Germania și te ucid!’ L-am privit câteva clipe. El e un pic mai înalt ca mine. I-am răspuns: ‘Erwin, mi-ar face mare plăcere să vii în Germania, dar mai degrabă să bem o cafea decât să-mi faci rău‘", a declarat, amuzat, Kuntz, informează tellerreport.com.Kuntz: "Obiectivul nostru este să învingem România""Lumea știe că există multă simpatie între mine și Erwin. Dar acum suntem concentrați total la meciurile noastre. Obiectivul nostru este să învingem România. Dacă reușim, atunci și Erwin va fi mulțumit. Scopul amândurora este să jucăm în sferturile de finală", a adăugat Kuntz.Selecționerul Olandei U21 a prefațat, la rându-i, confruntarea dintre Germania U21 și România U21: "Am discutat cu Stefan sâmbătă, după meci. Mi-a spus că își va împlini obiectivul cu echipa sa. Germania a venit aici pentru a câștiga EURO. Ar fi foarte periculos să facă un aranjament pentru 2-2. Un 0-0 ar fi fost posibil".Clasament Grupa A:Germania U21 4p 4-1România U21 4p 3-2Olanda U21 2p 2-2Ungaria U21 0p 1-5Lotul României U21 pentru meciul cu Germania U21:Portari: Andrei Vlad (FCSB), Marian Aioani (Chindia Târgovişte), Mihai Eşanu (Dinamo Bucureşti)Fundaşi: Ştefan Vlădoiu (Universitatea Craiova), Denis Haruţ (FCSB), Alexandru Paşcanu (Ponferradina/Spania), Andrei Chindriş (FC Botoşani), Denis Ciobotariu (CFR Cluj), Radu Drăguşin (Juventus/Italia), Raul Opruţ (AFC Hermannstadt), Radu Boboc (FC Viitorul)Mijlocaşi: Marius Marin (AC Pisa/Italia), Marco Dulca (Chindia Târgovişte), Răzvan Oaidă (FCSB), Cătălin Itu (CFR Cluj), Darius Olaru (FCSB), Andrei Ciobanu (FC Viitorul), Olimpiu Moruţan (FCSB), Octavian Popescu (FCSB), Alexandru Cîmpanu (Universitatea Craiova), Alexandru Măţan (Columbus Crew/SUA)Atacanţi: George Ganea (FC Viitorul), Adrian Petre (UTA Arad).Selecționer: Adrian Mutu.